| Kėdainių Tilto gatvės tiltas |
| --- |
|  |
| Tiltas nuo senamiesčio pusės |
| 

Kėdainių Tilto gatvės tiltasKėdainių Tilto gatvės tiltas

55°17′16″š. pl. 23°59′04″r. ilg.﻿ / ﻿55.287789°š. pl. 23.984396°r. ilg.﻿ / 55.287789; 23.984396﻿ (Kėdainių Tilto gatvės tiltas)Koordinatės: 55°17′16″š. pl. 23°59′04″r. ilg.﻿ / ﻿55.287789°š. pl. 23.984396°r. ilg.﻿ / 55.287789; 23.984396﻿ (Kėdainių Tilto gatvės tiltas) |
|  |
| **Vieta** | Kėdainiai |
| **Kerta** | Nevėžį |
| **Ilgis** | ~90 m |
| **Plotis** | ~14 m |
| **Pastatytas** |  ? |
| **Konstrukcija** | Sijinis tiltas |

**Kėdainių Tilto gatvės tiltas** – automobilių transporto tiltas Kėdainiuose, nutiestas per Nevėžį, jungiantis miesto naująją dalį ir senamiestį. Tiltas stūkso šalia Smilgos ir Nevėžio santakos, Šv. Jurgio bažnyčios kalvos papėdėje. 

Tilto gatvės tiltas yra trijų tarpatramių, gelžbetoninis, karpytasis. Sijinio tilto perdangą laiko tėjinio skerspjūvio sijos, sutvirtintos skersiniais ryšiais. Abu šalitilčiai nuo važiuojamosios dalies atskirti metaliniais atitvarais. Tarpinės atramos – masyvūs taurai. Krantinės atramos – užpiltiniai ramtai. Senamiesčio pusėje po tiltu nutiesta krantinė pėstiesiems ir dviratininkams.

Tilto konstrukcijos griūtis
---------------------------

Tiltas buvo vertinamas kaip blogos būklės, juo kurį laiką buvo apribota leistina masė iki 20 tonų, taip pat nukreipiamosiomis gairėmis po 1,2 m iš abiejų pusių susiaurinta važiuojamoji dalis. Nors ir buvo pritaikyti masės apribojimai, tačiau tuo tiltu naudojosi ir sunkesnės transporto priemonės.

2023 m. sausio 31 d. nugriuvo dalis tilto konstrukcijos – į upę nukrito apie 1,5 m pločio ir 35 m ilgio dalis. Incidentas įvyko prezidentui Gitanui Nausėdai atvykus į Kėdainius suplanuoto vizito metu. Dėl įgriuvusių į Nevėžio upę tilto konstrukcijų buvo uždarytas transporto ir pėsčiųjų eismas, transporto srautą nukreipiant kitais tiltais. Eismas iš dalies buvo atnaujintas, ant tilto įrengus gabaritinius vartus, važiuojamąją dalį ribojančią segmentinę tvorą, vienos krypties eismą reguliuojančius šviesoforus. Leista važiuoti tik toms transporto priemonėms, kurių aukštis neviršijo 3,2 m ir kurių bendra masė buvo iki 5,5 t.

Galerija
--------

* Tilto krantinė atrama – ramtasTilto krantinė atrama – ramtas
* Eismo ant tilto apribojimai 2024 m.Eismo ant tilto apribojimai 2024 m.
* Tiltas be iškritusios kraštinės sijosTiltas be iškritusios kraštinės sijos
* Avarijos vieta nuo krantinės pusėsAvarijos vieta nuo krantinės pusės

Šaltiniai
---------

1. 1 2
2. ↑  Henrikas Kebeikis. Tiltas per Nevėžį Kėdainių mieste Archyvuota kopija 2024-01-31 iš Wayback Machine projekto.
3. ↑  Uždarytas tiltas per Nevėžį Tilto gatvėje *kedainiai.lt*
4. ↑  G.Nausėda – Kėdainiuose: suplanuotas vizitas, tačiau tiltas nusprendė sugriūt, Kelių direkcija ieškos kaltų *15min.lt*
5. ↑  Taisomas įgriuvęs Kėdainių tiltas – ekspertai atsakys, ar juo galima naudotis *lrt.lt*
6. ↑  Kėdainių Tilto g. tiltas per Nevėžį jau pravažiuojamas *15min.lt*

Nuorodos
--------

|  |  |
| --- | --- |
|  | **Vikiteka: Kėdainių Tilto gatvės tiltas** – vaizdinė ir garsinė medžiaga  |

* Sąrašas:Tiltai per Nevėžį

| Artimiausi tiltai per Nevėžį |
| --- |
| prieš srovę: | **Kėdainių Tilto gatvės tiltas** | pasroviui: |
| Kėdainių geležinkelio tiltas | Kėdainių senamiesčio pėsčiųjų tiltas |